En aquesta edició del Butlletí d'Innovació volem destacar el tancament del cicle INNOVAIRES, impulsat per la Direcció General de Qualitat Ambiental i Canvi Climàtic (DGQACC) amb el suport de l'equip de Recerca i Innovació de la Secretaria General del Departament.
L'objectiu del cicle ha estat generar idees i solucions davant del repte plantejat: com millorar la qualitat del medi atmosfèric amb les competències i recursos actuals del Departament.
L'acte de cloenda, que serà en línia, tindrà lloc el proper dia 21 de juliol; s'hi farà la presentació de les cinc idees finalistes i s'hi podrà assistir a la conferència "Innovation in a network society", a càrrec de la convidada Daria Tataj, experta en emprenedoria i ecosistemes d'innovació d'alt rendiment i assessora estratègica de la Unió Europea, considerada a nivell mundial una persona de referència en aquest camp.
També volem ressaltar un parell de canvis formals en l'estructura d'aquesta edició.
El primer és una secció dedicada a la COVID-19, que encapçala excepcionalment aquest butlletí.
La pandèmia ha produït escenaris territorials i urbans insòlits i inèdits, canvis de patrons de relació social i de mobilitat, l'expansió eventual de certa biodiversitat o la millora de la qualitat del medi atmosfèric, alhora que ha obert noves finestres d'eficiència, com el teletreball o l'economia de proximitat, entre d'altres.
En la secció hi trobareu una quinzena de notícies, cinc de les quals amb exemples de solucions proposades per al distanciament social en diversos entorns (escoles, oficines, hotels, parcs i espais comercials), en diferents països (Anglaterra, Àustria, Holanda i Estats Units).
Dels deu restants, amb temàtiques dels àmbits d'actuació del Departament, volem mencionar especialment el seguiment que des de fa uns quants anys duu a terme el Parc Natural d'Aigüestortes i Estany de Sant Maurici en col·laboració amb la Universitat de Barcelona de les seves diverses poblacions de coronavirus i ratpenats, i els seus resultats.
La segona novetat en l'estructura del butlletí és el canvi d'ubicació de la secció d'innovació interna, que a partir d'ara serà la primera i, per tant, obrirà els articles del butlletí.
Aquesta priorització es correspon amb la rellevància i el reconeixement que volem donar a les pràctiques d'innovació i de talent intern, pel seu paper clau en el disseny, direcció i desenvolupament de noves iniciatives amb component RDI dintre del Departament.
En tant no hi hagi tractament eficaç o vacuna per combatre la COVID-19, el manteniment de la distància interpersonal en els espais públics seguirà sent bàsic per dificultar-ne la propagació.
Presentem tot seguit actuacions per garantir que es respecta l'espai de seguretat entre persones en àmbits com ara les escoles, les oficines, els hotels, els parcs i els espais comercials.
El seguiment de ratpenats mostra la bona qualitat ambiental de l'espai: alta diversitat de ratpenats i absència de coronavirus.
En un article d'opinió publicat a Frontiers in Medicine el passat mes de maig un equip d'investigadors d'institucions de Barcelona, Montpeller i Marsella analitza la conjunció de causes que han dut el món a la pandèmia actual, i suggereixen maneres de gestionar futures epidèmies globals.
Una vintena de productors agroalimentaris del Parc Natural de l'Alt Pirineu s'uneixen per oferir els seus productes en línia durant la crisi sanitària de la COVID-19 mitjançant el web delparcalplat.
Quin impacte sobre la fauna té el confinament de les persones a les ciutats?
Arran de la crisi del coronavirus, aquesta pregunta ha estat freqüent i ha donat lloc a moltes especulacions.
Tot i que no hi ha dades per estimar l'impacte, els estudis previs permeten anticipar-ne algunes conseqüències.
La pandèmia de COVID-19 sembla agreujar-se en ambients contaminats com les ciutats.
Més enllà de les mesures d'emergència dràstiques, de vigència temporal, és l'oportunitat d'integrar la salut en el disseny urbà, en la línia impulsada pel Servei de Plans i Programes.
Un informe del Servei Meteorològic de Catalunya estudia la incidència potencial de la meteorologia en l'expansió del coronavirus a Catalunya durant els mesos de maig i juny.
Els sismògrafs han detectat una disminució del soroll sísmic, sobre tot a prop de les ciutats, des de l'aplicació del confinament com a mesura contra la COVID-19.
Territori i Sostenibilitat crea un visor de dades dels efectes de l'emergència sanitària de la COVID-19.
Damià Barceló, director de l'ICRA, publica un article d'opinió a la revista Journal of Environmental Chemical Engineering, on exposa com les anàlisis d'aigües residuals són un complement a les anàlisis PCR de detecció.
Així com la possibilitat de que l'arribada de la calor baixi la incidència de la COVID.
La direcció de l'Agència de Residus de Catalunya (ARC) ha fet una aposta decidida per la tecnologia blockchain i en aquests moments l'està provant en diferents procediments interns.
El segon DGIM_Lab genera 8 projectes innovadors i es tanca amb una valoració molt positiva per part de tots els involucrats.
Amb el sistema de seguiment del trànsit la DGIM ha fet dos estudis de mobilitat en àmbits diferents
El passat 5 de març de 2020, a la localitat de Tremp, la Direcció General de Transports i Mobilitat va presentar als "stakeholders" locals: ajuntaments, consells comarcals, operadors de transport, parcs i associacions, l'estat d'implementació de les mesures del Pla d'Acció aprovat pel Projecte europeu Last Mile.
FOREStime, un encàrrec de l'Oficina Catalana del Canvi Climàtic al CREAF, analitza l'evolució dels serveis ecosistèmics forestals durant els darrers 25 anys i conclou, entre d'altres, que la superfície de bosc augmenta i que els canvis en els serveis ecosistèmics en un context de canvi climàtic s'expliquen segons quina sigui l'estructura del bosc i la gestió forestal realitzada.
El DTES, l'Institut Català de les Dones i l'Autoritat del Transport Metropolità de Barcelona desenvolupen el conveni per a la prevenció d'assetjament sexual en el transport públic.
El 60% dels usuaris del transport públic són dones, segons la darrera Enquesta de Mobilitat en Dia Feiner.
L'Agència de l'Habitatge de Catalunya va organitzar el primer taller de de co-creació del projecte Houseful, l'objectiu del qual és generar solucions i serveis circulars innovadors per al sector de l'habitatge.
El Servei Meteorològic presenta una nova aplicació per facilitar la recollida de dades dels observadors voluntaris
Des del 23 d'abril l'aeroport d'Andorra-La Seu d'Urgell és el primer aeroport de l'Estat espanyol amb una maniobra publicada de vol instrumental basada exclusivament en GPS.
Arrenca el projecte europeu FLORALAB, que té com a objectiu preservar la flora dels ecosistemes pirinencs transfronterers.
Enguany s'ha posat en marxa aquest sistema, com a prova pilot per replicar després als principals aparcaments d'enllaç amb la xarxa de transport públic, també denominats Park&Ride.
Les persones usuàries poden consultar l'ocupació dels aparcaments a través de l'aplicació Mou-te.
Els efectes beneficiosos sobre la salut de les persones impulsen un projecte de conservació dels boscos madurs al Parc Natural de la Zona Volcànica de la Garrotxa.
Encara falta informació per constatar científicament que els boscos milloren la salut de les persones, tot i que és clar que els boscos mediterranis ens proporcionen molts recursos ecosistèmics
Aquest article se centra en els treballs duts a terme per l'Institut Cartogràfic i Geològic de Catalunya en el camp de la geotèrmia profunda com a nou model energètic basat en renovables 100%.
Un estudi revela que la capacitat d'inventar nous comportaments representa per als ocells un clar avantatge evolutiu per fer front a la destrucció dels seus hàbitats, però no sempre suposa cap garantia de supervivència
Des del 2 de març la xarxa de busos exprés de Catalunya millora en nombre d'expedicions i en oferta, per tal de donar resposta principalment a la implantació de la Zona de Baixes Emissions de les Rondes de Barcelona
FGC preveu assolir la neutralitat de carboni abans del 2030, seguint els Compromisos d'Acció Climàtica del Govern i els Objectius de Desenvolupament Sostenible de Nacions Unides.
Després de tres anys de treball, ara és el moment de recapitular i extreure conclusions de les fites aconseguides i de fer el full de ruta de cara el futur.
L'Agència de Residus de Catalunya (ARC) va organitzar el passat 27 de novembre la quarta jornada tècnica sobre la fertilització orgànica amb compost, a la Planta de Compostatge de Santa Coloma de Farners (comarca de la Selva).
L'objectiu principal d'aquest projecte és l'obtenció de matrius de mobilitat en un dia feiner en els diferents modes de transport (transport públic, vehicle privat i mobilitat activa) a partir de les dades que ofereixen les trucades que realitzen les persones usuàries de la telefonia mòbil.
L'ACA subvenciona el projecte de recerca SUGGEREIX liderat per Eurecat per impulsar la reutilització de l'aigua depurada.
Investigadors xinesos proposen una tecnologia perquè els reactors d'aviació no utilitzin combustibles fòssils i per tant no generin emissions carbòniques.
Tot i que a hores d'ara aquesta tecnologia només ha estat assajada en laboratori, l'equip creu que en un futur podria emprar-se en aeronaus atès que ofereix el mateix rendiment que els propulsors convencionals de querosè.
Al darrer número de la revista L'Agró Negre, investigadors de l'IRTA i de la UB publiquen les seves reflexions sobre el futur del delta de l'Ebre, després de les greus afectacions ambientals i econòmiques que hi va provocar el temporal Gloria del passat mes de gener, i a la llum de les amenaces que suposa el canvi global per a espais d'aquesta mena.
El Plymouth Marine Laboratory ha provat una nova tècnica per detectar a través d'imatges de satèl·lit plàstics surant a la superfície del mar.
El mètode, concebut específicament per a zones costaneres, ha demostrat una eficàcia de detecció del 86%, permetent distingir entre plàstics i altres objectes o materials a la superfície marina.
A la línia fèrria principal de la costa est de la Gran Bretanya es duen a terme els assaigs per implantar un nou servei sostenible de paqueteria urgent que combina tren i vehicles lleugers, entre Londres i Edimburg.
La promotora de l'actuació és una companyia privada.
Un acord històric que implica gairebé cinquanta agents, públics i privats, permetrà la conservació dels hàbitats de les papallones monarca durant la seva travessa dels Estats Units.
L'aliança comporta la protecció potencial de més de cent mil quilòmetres quadrats de corredors biològics.
Una exposició a Londres exhibeix projectes que volen recuperar la pedra com a material de construcció en l'arquitectura contemporània, ateses les seves qualitats de versatilitat, resistència, durabilitat, abundància, baix preu i zero CO 2.
Entre els elements exposats destaca la proposta teòrica per a un edifici de gran alçària amb estructura de pedra.
La Universitat de Florida ha concebut un sistema d'avituallament elèctric compartit en el qual els vehicles s'intercanvien electricitat, mitjançant una mena de braç telescòpic i un esquema de remuneració en forma de crèdits.
El sistema podria obrir la porta a bateries de menors dimensions, i per tant a vehicles elèctrics més barats, i faria disminuir la necessitat de punts de recàrrega elèctrica, escassos encara, costosos, i que obliguen a aturades llargues.
Arreu del món la població d'abelles de mel es troba en declivi.
Per identificar colònies en risc a causa de malalties, una plataforma d'IoT monitoritza mitjançant sensors l'estat dels ruscos.
Es pretén d'aquesta manera garantir la producció de mel (però sobretot la pol·linització prèvia que aquesta comporta).
A la localitat bavaresa de Bad Birnbach es va posar en marxa cap a final de l'any passat un servei de transport públic per connectar el centre de la vila i l'estació ferroviària amb una llançadora autònoma.
Es tracta d'una actuació que pretén donar resposta als desplaçaments de primera i de darrera milla, i la duu a terme una filial de la companyia alemanya de ferrocarrils.
Un equip d'investigadors de la Universitat de Maryland (Estats Units) ha assajat les propietats del bambú deslignificat com a material estructural ultralleuger.
El material, abundant i totalment renovable, mostra unes qualitats mecàniques que el podrien fer apte per a l'edificació i també per a la indústria automobilística i l'aeronàutica
És força habitual utilitzar mol·luscs bivalves com a indicadors de la qualitat de les aigües i per tant de la bona salut dels ecosistemes aquàtics.
Anant un pas més enllà, una companyia polonesa proposa de fer-los servir com a vigilants de la qualitat de les aigües destinades al consum humà, al servei de les empreses distribuïdores d'aigua potable.
Davant els dubtes que amb les meres declaracions d'intencions dels estats, amb l'establiment d'una taxa sobre el CO 2, o amb els esquemes de compensació n'hi pugui haver prou per reduir-ne les emissions, un estudi del Deutsches Zentrum für Luft- und Raumfahrt (Centre Aeroespacial Alemany, DLR) i de la Universitat de Stuttgart formula una proposta teòrica per establir sobre el CO 2 un sobrecàrrec que es cobraria al començament del cicle d'emissió carbònica.
La companyia Carbios (Clarmont d'Alvèrnia) ha desenvolupat una tecnologia que permet descompondre el PET (polietilè tereftalat), un dels plàstics més presents arreu, per exemple en envasos per a líquids i en el tèxtil (fibres de polièster).
Els treballs de Carbios, en què ha col·laborat l'Institut de Biotecnologia de Tolosa, van ser publicats a la revista Nature el passat mes d'abril.
Una empresa amb seu a Vic té patentada una tecnologia de transformació dels nitrats i amonis de l'aigua en nitrogen atmosfèric, inert i innocu, sense generació de residus ni minves en la quantitat d'aigua depurada resultant.
Dos estudis publicats recentment alerten dels perills d'un mal disseny de les actuacions de plantació d'arbres per intentar frenar el canvi climàtic.
Sembla que certes campanyes i iniciatives orientades a aquest fi podrien ser més perjudicials que beneficioses, segons sengles articles publicats per equips d'investigació de la Universitat de Stanford i de la Universitat de Colorado.
Sessió on-line a través de l'aplicació Microsoft Teams (es facilitarà l'enllaç uns dies abans).